Sciant presentes pariter ac futuri quod Fulco de Lailleio et Maria uxor ejus dimiserunt in manu domni Henrici Senonensis archiepiscopi omnem decimam que eis contingeret de omnibus que monachi de Valle lucida laborare poterint manibus, carrucis vel precio seu quolibet modo in omni parrochia de Lailleio et ipsis presentibus et volentibus, idem archiepiscopus eandem decimam hisdem monachis donavit perpetuo possidendam. Hujus rei testes sunt : Symon archidiaconus, Paulinus canonicus, Odo capellanus archiepiscopi, Fulco decanus de Valle mauri, Ansellus de Triagnio, Milo Buissun, Stephanus Marescoth, Hugo de Bleve. Actum apud Vallem lucidam die qua benedictum est atrium ejusdem loci.